पाएं अपने शहर की ताज़ा ख़बरें और फ्री ई-पेपरडाउनलोड करें
रांची। पूर्व मुख्यमंत्री अर्जुन मुंडा ने गुजरात के मुख्यमंत्री नरेंद्र मोदी को भाजपा की कैंपेन कमेटी का चेयरमैन घोषित करने की मांग की है। उन्होंने कहा कि समय, देश और भाजपा कार्यकर्ताओं की यही इच्छा है। शुक्रवार से गोवा में होने वाली भाजपा राष्ट्रीय कार्यसमिति की बैठक में इसका जोरदार समर्थन किया जाएगा। मुंडा ने मोदी का नाम लिए बगैर कहा कि अब देश को निर्णय लेने वाले प्रधानमंत्री की जरूरत है। अभी देश की सत्ता ऐसे नेतृत्वकर्ता के हाथ में है, जो बिना पूछे कोई निर्णय ही नहीं ले सकते।
नरेंद्र मोदी को प्रधानमंत्री पद का उम्मीदवार घोषित कर भाजपा 2014 में होने वाले लोकसभा चुनाव में उतरे या नहीं, इसे लेकर विवाद छिड़ा हुआ है। भाजपा के कई शीर्ष नेता मोदी के पक्ष में खड़े हैं, तो एक गुट विरोध भी कर रहा है। हाल में पार्टी के वरिष्ठ नेता लालकृष्ण आडवाणी ने यह कहकर विवाद को और बढ़ा दिया था कि वह शिवराज सिंह चौहान में अटल बिहारी बाजपेयी की छवि देखते हैं।
कभी भाजपा से जुड़े राजनीतिक विचारक केएन गोविंदाचार्य ने गुरुवार को जमशेदपुर में कहा कि मोदी को अभी प्रधानमंत्री बनने के लिए बहुत कुछ सीखना है। ऐसे समय में अर्जुन मुंडा का नरेंद्र मोदी के समर्थन में खुलकर आना बड़ा संदेश देता है। उधर, भाजपा के राष्ट्रीय महासचिव राजीव प्रताप रूडी ने भी नरेंद्र मोदी का समर्थन किया है।
उन्होंने कहा कि अब नरेंद्र मोदी से परहेज की कोई गुंजाइश नहीं है। वह पटना में मीडिया से बातचीत कर रहे थे। नीतीश को आड़े हाथ लेते हुए रूडी ने कहा कि नरेंद्र मोदी की जितनी जरूरत भाजपा को है, उतनी ही जदयू को भी है।
रवींद्र राय गोवा गए
रांचीत्नप्रदेश भाजपा अध्यक्ष रवींद्र राय व संगठन महामंत्री राजेंद्र सिंह गोवा में आयोजित पार्टी की राष्ट्रीय कार्यसमिति की बैठक में भाग लेने के लिए गुरुवार को रवाना हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn